Document ID: 32004R0905

Komisijas Regula (EK) Nr. 905/2004
(2004. gada 29. aprīlis),
ar ko groza pielikumus Padomes Regulai (EK) Nr. 2501/2001 par vispārējo tarifa preferenču sistēmas piemērošanu no 2002. gada 1. janvāra līdz 2004. gada 31. decembrim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 10. decembra Regulu (EK) Nr. 2501/2001 par vispārējo tarifa preferenču sistēmas piemērošanu no 2002. gada 1. janvāra līdz 2004. gada 31. decembrim [1], un jo īpaši tās 35. pantu,
tā kā:
(1) Lai ņemtu vērā kombinētās nomenklatūras grozījumus, ar Regulas (EK) Nr. 2501/2001 35. pantu noteikta regulas pielikumu atjaunināšanas procedūra.
(2) Komisijas 2003. gada 11. septembra Regulā (EK) Nr. 1789/2003 par grozījumiem Padomes Regulas (EEK) Nr. 2658/87 par tarifu un statistikas nomenklatūru un par kopējo muitas tarifu I pielikumā [2] ir iekļauti dati, kas skar sarakstus, kuri ietverti Regulas (EK) Nr. 2501/2001 III un IV pielikumā. Šī regula stājās spēkā 2004. gada 1. janvārī.
(3) Tādēļ no 2004. gada 1. janvāra attiecīgi jāgroza Regulas (EK) Nr. 2501/2001 III un IV pielikumā ietvertie saraksti.
(4) Šajā regulā paredzētie pasākumi ir saskaņā ar Vispārējo preferenču komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2501/2001 III un IV pielikumu groza, kā noteikts šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2004. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 29. aprīlī

Labels: 3
5